Luminor Bank

Luminor Bank AS (agrākie nosaukumi AS DNB NORD Liising, AS DNB Liising, AS DNB Pank) ir Igaunijas banka ar filiālēm Latvijā (Luminor Bank Latvijas filiāle) un Lietuvā. Tās galvenais birojs ir Tallinā.

Luminor Bank īpašnieks ir Igaunijā reģistrēta pārvaldītājsabiedrība Luminor Holding AS, kā kapitāldaļu turētāji ir:
 Džērsijā reģistrēts uzņēmums Braavos BidCo Limited (80,05 %), kā kapitāldaļu turētājs ir privātu investīciju fondu konsorcijs, ko pārvalda The Blackstone Group L.P. un Abū Dabī Investīciju pārvaldes meitas uzņēmums Luxinva S.A.;
 DNB (19,95 %).

 Vēsture 
2006. gada 16. novembrī Igaunijā tika dibināts uzņēmums AS DNB NORD Liising. 2011. gada 22. novembrī to pārdēvēja par AS DNB Liising.
2012. gada 31. augustā tas tika reorganizēts par banku AS DNB Pank.

2016. gada 25. augustā tika izplatīta informācija, ka akcionāri plāno apvienot DNB un Nordea bankas Latvijā, Lietuvā un Igaunijā. Jaunā banka tiktu reģistrēta Igaunijā un strādātu ar filiālēm Latvijā un Lietuvā. Darījumu plānoja pabeigt 2017. gada 2. ceturksnī.
2017. gada 7. marta tika paziņots apvienotās bankas jaunais zīmols — Luminor, kas izveidots, sadarbojoties ar zīmolu konsultāciju aģentūru FutureBrand.
2017. gada septembrī Eiropas Komisija apstiprināja Nordea un DNB darbības apvienošanu Baltijas valstīs.
Apvienotās banku grupas atklāšana notika 1. oktobrī.«DNB» un «Nordea» apvienotā banka darbu sāks oktobrī LSM
2017. gada 4. oktobrī AS DNB Pank tika pārdēvēta par Luminor Bank AS. Tās mātes uzņēmums bija Zviedrijā reģistrēta pārvaldītājsabiedrība Luminor Group AB, kas vienādās daļās piederēja DNB un Nordea.
Apvienošanās pilnībā pabeigta 2019. gada 2. janvārī.

2018. gada 13. septembrī tika paziņots, ka konsorcijs, ko vada investīciju fonds The Blackstone Group L.P. iegādāsies 60 % Luminor akciju. 2019. gada 22. janvārī Eiropas Komisija atļāva Blackstone iegādāties Igaunijas Luminor Bank; darījums tika pabeigts 30. septembrī. Luminor Bank pārvaldīšanai 2019. gada 14. maijā Igaunijā bija dibināta pārvaldītājsabiedrība Luminor Holding AS, kuras kapitāldaļu turētāji kļuva Blackstone pārvaldītais uzņēmums Braavos BidCo Limited (60,1 %), Nordea (19,95 %) un DNB (19,95 %).

2021. gada decembrī Blackstone no Nordea nopirka 8,4 % Luminor Holding akciju.
2022. gada 1. februārī Luminor Bank panāca vienošanos par e-komercijas maksājumu pakalpojumu sniedzēja Maksekeskus 99 % kapitāldaļu iegādi no Omniva, Inbank un Olsson & Nielsen Nordic.
2022. gada 1. septembrī Blackstone pārvaldītais fonds no Nordea iegādājās atlikušos 11,6 % Luminor Holding akciju, tādējādi palielinot daļu tajā līdz 80,05 %.

2024. gada janvārī ziņu aģentūra Bloomberg, atsaucoties uz informētiem avotiem, rakstīja, ka Blackstone gatavojas pārdot Luminor Bank.
2024. gada maija sākumā Bloomberg, atsaucoties uz anonīmām personām, rakstīja, ka Ungārijas OTP Bank ir izteicis piedāvājumu iegādāties Luminor Bank. Jūnija beigās Bloomberg, atsaucoties uz anonīmām personām, rakstīja, ka arī Itālijas UniCredit ir iesniedzis piedāvājumu iegādāties Luminor Bank.

 Skatīt arī 
 Luminor Bank (Latvija)
 Nordea

 Atsauces 

 Ārējās saites 
 Luminor Igaunijas vietne
 Luminor Latvijas vietne
 Luminor Lietuvas vietne

Kategorija:Igaunijas uzņēmumi
Kategorija:Igaunijas bankas